**Hooldekodude külastuskord leevenes**

**Alates 1. juulist leevenesid hooldekodude külastusreeglid: kaitsemaski kandmine on vabatahtlik ja 2+2 reegli järgimine soovituslik. Jätkuvalt tuleb täita tervisedeklaratsioon ja väiksemagi terviserikke korral palutakse lähedasi mitte külastada.**

**Pärsti pansionaadi** kliente saab külastada kella 13.30-18.00. Kohtumine tuleb eelnevalt kokku leppida helistades telefonile 435 4822 või tööpäevadel mobiilile 5381 0086.

Korraga võetakse vastu maksimaalselt kaks inimest korraga ühe elaniku kohta. Külastus toimub olenevalt ilmastikuoludest ja remondikäigust eelistatult vabas õhus, Kohtumiste ala asub pansionaadi madalama osa sissepääsu juures. Tubased külastused on ainult voodihaigete juurde.

**Kärstna hooldekodu** külastamisest tuleb eelnevalt teada anda helistades juhatajale telefonile 517 6729 või kirjutades aadressile ly.kirt@viljandivald.ee või helistades hooldajale telefonile 435 8235. Külastajatel mõõdetakse kehatemperatuur. Kokkusaamine toimub asutuse õuealal.

**Kolga-Jaani hooldekodu** külastamisest teatada helistades juhatajale telefonile 5919 9904 või kirjutades aadressile eda.protsin@viljandivald.ee või helistades hooldajale telefonile 432 8268. Külastajatel mõõdetakse kehatemperatuur. Kokkusaamine toimub asutuse õuealal.